CELEX: 62012CN0539
Language: et
Date: 2012-11-26 00:00:00
Title: Kohtuasi C-539/12: Eelotsusetaotlus, mille on esitanud Employment Tribunal (Ühendkuningriik) 26. novembril 2012 — Z. J. R. Lock versus British Gas Trading Limited

16.2.2013   
            
            
               ET
            
            
               Euroopa Liidu Teataja
            
            
               C 46/13
            
         Eelotsusetaotlus, mille on esitanud Employment Tribunal (Ühendkuningriik) 26. novembril 2012 — Z. J. R. Lock versus British Gas Trading Limited
   (Kohtuasi C-539/12)
   2013/C 46/25
   Kohtumenetluse keel: inglise
   
      Eelotsusetaotluse esitanud kohus
   
   Employment Tribunal
   
      Põhikohtuasja pooled
   
   
      Hageja: Z. J. R. Lock
   
      Kostja: British Gas Trading Limited
   
      Eelotsuse küsimused
   
   
               1.
            
            
               Kui pidada silmas, et:
               
                           i)
                        
                        
                           töötaja aastane töötasu koosneb põhipalgast ja lepingulistest tulemustasudest;
                        
                     
                           ii)
                        
                        
                           tulemustasu makstakse vastavalt läbimüügile ja lepingutele, mille tööandja saab sõlmida töötaja töö tulemusel;
                        
                     
                           iii)
                        
                        
                           tulemustasu makstakse tagantjärele ja selle summa konkreetsel perioodil kõigub sõltuvalt perioodi läbimüügist ja sõlmitud lepingutest;
                        
                     
                           iv)
                        
                        
                           töötaja ei tee oma põhipuhkuse ajal tööd, mis annaks talle õiguse sellistele tulemustasudele, ja seega selliseid summasid ka ei teki;
                        
                     
                           v)
                        
                        
                           töötaja saab palgaperioodil, kuhu kuulub ka põhipuhkus, põhipalka ning samuti varem välja teenitud tulemustasusid; ja
                        
                     
                           vi)
                        
                        
                           töötaja tulemustasud on aasta jooksul keskmiselt väiksemad, kui need oleksid siis, kui ta jätaks puhkuse välja võtmata, sest puhkuse ajal ei tee ta tööd, mis annaks talle õiguse sellistele tulemustasudele,
                        
                     siis kas liikmesriigid on direktiivi 93/104/EÜ (1), mida on muudetud direktiiviga 2003/88/EÜ (2), artikli 7 kohaselt kohustatud võtma meetmeid selle tagamiseks, et töötajale makstakse põhipuhkuse ajal peale tema põhipalga ka tulemustasu, mille ta oleks välja teeninud siis, kui ta oleks jätnud puhkuse välja võtmata?
            
         
               2.
            
            
               Millised on põhimõtted, millest tuleks küsimusele 1.1 vastates lähtuda?
            
         
               3.
            
            
               Kui vastus küsimusele 1.1 on jaatav, siis millised põhimõtted peavad liikmesriigid vastu võtma, et arvutada summat, mis tuleb töötajale maksta tulemustasuks, mille see oleks võinud välja teenida, kui ta oleks jätnud puhkuse välja võtmata?
            
         
      (1)  Nõukogu 23. novembri 1993. aasta direktiiv 93/104/EÜ, mis käsitleb tööaja korralduse teatavaid aspekte (EÜT L 307, lk 18; ELT eriväljaanne 05/02, lk 197).
   
      (2)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381).